ประคบตาแล้วมันร้อนเกินไปเปลือกตามันเลยดำๆเหมือนไหม้ค่ะ จับแล้วดูแห้งๆหยาบๆ ผ่านมาเปนอาทิตย์ยังไม่ดีขึ้น มันจะลอกออกเองเป็นปกติมั้ยคะ หรือต้องทำยังไง
สวัสดีค่ะ อาการที่เปลือกตาซึ่งเป็นผิวหนังส่วนที่บอบบางมีอาการไหม้จากการโดนความร้อนนั้น ต้องดูว่าการบาดเจ็บเป็นมากน้อยเพียงใดโดยแผลไฟไหม้หรือโดนของร้อนมีได้หลายระดับ ถ้าเป็นแค่ระดับผิวชั้นตื้นๆ มีแค่อาการแดง อาจจะหายได้เอง โดยไม่ต้องทำอะไรภายในประมาณ 2-3 วัน ถ้าเป็นแผลไฟไหม้ระดับสองคือลึกลงไปอีก เกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยถ้าเป็นแค่อาการแดง ลอกเฉยๆ อาจสังเกตอาการ ไม่ควรใช้น้ำแข็งหรือน้ำเย็นจัดประคบ เพราะอาจทำให้บาดแผลลึกมากขึ้นได้ ล้างแผลด้วยน้ำเปล่าอุณหภูมิปกติ ใช้ผ้าสะอาดปิดถ้ามีแผลเปิดให้เห็นภายนอกควรจะไปพบแพทย์ถ้าอาการแดงลอกเป็นมากขึ้นเรื่อยๆ เจ็บเยอะ มีน้ำหนองไหล หรือมีบางส่วนเป็นหนอง เป็นเนื้อสีขาวๆคล้ายเนื้อตายร่วมด้วย